Comandantul militar adjunct al Hamas, Marwan Issa, a fost ucis într-un atac israelian în această lună, a declarat marți purtătorul de cuvânt al armatei din Israel. El a confirmat rapoartele apărute la începutul lunii, potrivit jurnalul.ro.
"Am verificat toate informațiile. Marwan Issa a fost eliminat în lovitura pe care am făcut-o acum aproximativ două săptămâni", a declarat contraamiralul Daniel Hagari într-o declarație televizată, potrivit Reuters.
Hamas nu a comentat informația.
Atacul a avut loc în urmă cu două săptămâni. Armata israeliană a primit informații despre locul în care se afla Issa, comandantul secund al aripii militare a grupului, Brigăziile Izz el-Deen al-Qassam. Ulterior, amata a bombardat tabăra al Nusseirat din centrul Gaza. În urma atacului au murit cinci persoane
Marwan Issa se afla în fruntea listei israeliene cu persoane căutate, alături de alt lider al aripii militare a Hamas, Mohammed Deif, și de liderul din Gaza, Yahya Sinwar. Israelienii cred că cei trei au condus atacurile din 7 octombrie.
VIDEO. Israelul afirmă că a ucis un comandant Hamas într-un atac aerian
Armata israeliană a declarat duminică, 3 decembrie, că l-a ucis pe comandantul Hamas al batalionului Shati printr-un atac aerian în Gaza.
Purtătorul de cuvânt al armatei, Daniel Hagari, a declarat că respectivul comandant, al cărui nume a fost dezvăluit într-o declarație ca fiind Haitham Khuwajari, a dirijat militanții să efectueze raiduri în sudul Israelului pe 7 octombrie, în care au fost ucise 1.200 de persoane.
Khuwajari a condus, de asemenea, lupte în zona Shati din Gaza în ultima lună, a declarat Hagari.